《次韵知郡登高言随》
宋代·郑侠

莫向天涯说故乡，人身不似雁随阳。
黄花满手空佳节，千里有随如雨肠。
为许功名酬圣代，不须愁绪付瑶觞。
男儿不是闺中物，生则桑弧射四方。

作者简介：（1041—1119）福州福清人，字介夫，号大庆居士、一拂居士。英宗治平四年进士。调光州司法参军。秩满入京，对王安石言新法不便。久之，监安上门。神宗熙宁七年，久旱不雨，流民扶携塞道，绘流民图上之，奏请罢新法，次日，新法罢去者十有八事。吕惠卿执政，又上疏论之，谪汀州编管，徙英州。哲宗立，始得归。元符七年，再贬英州。徽宗立，赦还，复故官，旋又为蔡京所夺，遂不复出。有《西塘集》。